kardosdrur/scandi-wiki huggingface dataset:
Ostalgi

Ostalgi (tysk Ostalgie, spøgende sammenblanding af ordene Ost og Nostalgie), er en betegnelse for den nostalgiske strømning, der er opstået i Tyskland omkring det tidligere DDR.

Ostalgi refererer til det fænomen, at flere og flere vest- og østtyskere interesserer sig for produkter og dagligliv i det tidligere DDR, ofte på en ironisk måde. Især hos yngre tyskere har ostalgi karakter af kultstatus. Mange firmaer har genoptaget produktionen af tidligere DDR-produkter.

I 2003 fik ostalgien et skub med den prisbelønnede film Good bye, Lenin! med historien om en søn, der holder sin mor forskånet for den moderne verden i en østtysk lejlighed. En anden ostalgi-film, der har været i dansk biografdistribution er Sonnenallee (1999).

I det tidligere DDR findes museer, der mindes dagligdagen i DDR. De mest kendte er DDR-Museum i Berlin og nOSTalgie-Museum i byen Brandenburg. Museerne har fokus på den særlige østtyske længsel tilbage til DDR-tiden. Museerne råder over udstillingsgenstande fra dagligdagen i den socialistiske stat.

Eksterne henvisninger 
 Artikel om DDR-Museum Berlin
 DDR-leksikon på tysk

Tysk kultur
Forchbahn

Forchbahn er en schweizisk bane mellem Zürich Stadelhöfen og Esslingen. Banen, der er metersporet, åbnedes 27. november 1912.

Selve banen er 13.06 km, den har linienummer 18S.

Forchbahn har også en museumssporvejslinje.

Ekstern henvisning 
 Die Forchbahn – officiel website 

Jernbanestrækninger i Schweiz
Used and Abused: In Live We Trust

Used and Abused: In Live We Trust er en dvd af det svenske melodiske dødsmetal-band In Flames, som blev udgivet i 2005 gennem Nuclear Blast.

DVD disk 1

Live til Sticky Fingers – 7. september, 2004 (90 minutter) 
 "F(r)iend"
 "The Quiet Place"
 "Dead Alone"
 "Touch Of Red"
 "Like You Better Dead"
 "My Sweet Shadow"
 "Evil In A Closet"
 "In Search For I"
 "Borders And Shading"
 "Superhero Of The Computer Rage"
 "Dial 595 – Escape"
 "Bottled"
 "Behind Space"
 "Artifacts Of The Black Rain"
 "Moonshield"
 "Food For The Gods"
 "Jotun"
 "Embody The Invisible"
 "Colony"
 "Pinball Map"
 "Only For The Weak"
 "Trigger"
 "Cloud Connected"

Live til Hammersmith, London – 27. december, 2004 (40 minutter) 
 "Pinball Map"
 "System"
 "Cloud Connected"
 "In Search For I"
 "Fucking Hostile" (Pantera cover)
 "Behind Space"
 "The Quiet Place"
 "Trigger"
 "Touch of Red"
 "My Sweet Shadow"

Soundtrack Tour 2004 – Live 
 "Only For The Weak"
 "Clayman"

Skjult bonusvideo 
 "Episode 666" (Live til Sticky Fingers): For at se denne video spring til næste kapitel, mens "Clayman" fra "Soundtrack Tour 2004" er på. Skiftevis skift til titel 4 kapitel 1.

DVD disk 2

Live i Madrid 
 "System"

Live i Australien/Japan 
 "Dial 595 – Escape"

Soundcheck i London 
 "Dial 595 – Escape"
 "Touch of Red"

Musikvideoer 
 "F(r)iend"
 "My Sweet Shadow"
 "Touch of Red"
 "The Quiet Place"

Jester TV – Universal Access (50 minutter) 
 Om In Flames
 Interview med bandmedlemmerne
 Om Metallica showet i Madrid
 Bag optagelserne til "The Quiet Place"-videoen
 Bag optagelserne til "Touch of Red"-videoen 
 Andre videoer: "F(r)iend", "Evil In A Closet"
 Omkring begyndelsen af "Soundtrack" turnéen 2004
 Sommer festival
 "Like You Better Dead" til Metaltown
 Om den japanske turné 
 Om den australske turné
 L.A. – Roxy
 Om Hammersmith koncerten
 Om Judas Priest turnéen
 666 til Scandinavium
 Bag scenen på turné
 Om Sticky Fingers koncerten

Skjult bonusvideo 
 "Borders And Shading": For at se denne video må du skifte til næste kapitel, mens "Dial 595 – Escape" fra "Videos: Live in Australia/Japan" er på. Skiftevis spring til titel 8 kapitel 1. 

Album fra 2005
In Flames-album
Metalalbum
Legitimitet

Legitimitet (fra latin legitimare) er grundlaget for den type politisk magt, Det bliver udøvet
 både med en bevidsthed fra myndighedernes side om at de har ret til at styre
 og med en tilsvarende folkelig anerkendelse af de styrende som autoritet, altså som en legitim magt.

Begrebet legitimitet gælder den proces eller det bånd, som et socialt system retfærdiggør gennem af sine medlemmer, så de styrende gives ret til at udøve magt af de styrede. Mens autoritet referer til en speciel position, så henviser begrebet legitimitet til hele systemet af myndigheder.

Legitimitet skal holdes adskilt fra legalitet. Legalitet er en ren teknisk term, som beskriver, om en regel er vedtaget efter en bestemt regulær proces. En handling kan være lovlig uden at blive anset som legitim. Modsat kan en handling blive opfattet som legitim uden at være lovlig. Et eksempel på det forhold flertallet af den sorte befolkning i Sydafrika havde til apartheidsystemet; de opfattede det ikke som legitimt, selv om disse reguleringer var foretaget efter legale procedurer, baseret på datidens racistiske grundlov. I henhold til sydafrikansk lov var racebestemmelserne legale, selv om de hverken var legitime i øjnene på store dele af befolkningen eller i verdensopinionen.

Kilder til legitimitet 
Den tyske sociolog Max Weber regnede med tre former for autoritet og tilhørende former for legitimitet:

 Traditionel autoritet som legitimeres af veletablerede traditioner og sociale strukturer. Et eksempel er autoriteten til kongelige og gejstlige.
 Karismatisk autoritet som legitimeres af en persons usædvanlige indsigt og evne til skabe loyalitet og lydighed blandt de underordnede. Denne autoritet finder vi ofte blandt profeter eller politikere, som Lenin, Luther, Hitler og Walesa.
 Legalt-rationel autoritet som legitimeres gennem formelle love og regler. Moderne samfund præges af denne form for autoritet.

Politisk sociologi
Retsfilosofi
Politisk filosofi
Crushing Digits

Crushing Digits er navnet på det andet album fra Veto. Det udkom i maj 2008. Forud for albumudgivelsen afholdt Veto en koncert hvor alle koncertgæsterne fik en række remix fra den nye plade mixet af James Braun. Disse remix udkom også sammen med selve albummet i et meget begrænset oplag.

Spor 
 Blackout
 Built to fail
 Shake
 You say yes, I say yes
 Crooks
 Digits
 Unite
 You can't afford it
 Spit it out
 Duck, Hush and Be Still

Album fra 2008
VETO (band)-album
I Will Not Listen

I Will Not Listen er navnet på den danske rockband VETO's første udgivelse – en EP på 5 numre inklusiv singlen 'You Are A Knife'. EP'en blev udgivet på Tabu Records i 2005.

Spor 
 You are a knife
 From A to B
 Cannibal
 Nemesis, babe
 Reset

Debut EP'er
VETO (band)-album
Debutalbum fra 2005
Große Laber

Große Laber (eller Große Laaber) er en  85 km lang flod i Bayern i Tyskland, og en biflod til Donau.

Floden har sit udspring i landkreis Kelheim i et bakket landskab ved Volkenschwand.  Fra dens udspring, som er omkring 500 m over havets overflade, løber Store Laber hovedsagelig i nordøstlig retning gennem byerne Pfeffenhausen, Rottenburg, Langquaid og Sünching. Floden Kleine Laber har sit udløb i  Rain Kommune  (Landkreis Straubing-Bogen). De sidste tre kilometer løber den parallelt med Donau før de de løber sammen nær Straubing.

Floder i Bayern
Donaus bifloder
Tvis Å

Tvis Å  er et sydligt tilløb til Storå, hvor der nu er Vandkraftsø. Ved udløbet ses den gamle vandmølle, som Holstebro Kommune restaurerede i 1990'erne. Vandkvaliteten i åen er god, og der lever både ørreder og stallinger. Tvis Mølle dambrug blev opkøbt af Holstebro Kommune i 1990'erne. Dambruget er delvist nedlagt. Frøjk Fiskepark, der opdrætter og udsætter ørreder og laks i hele Storå-systemet, har nu til huse på det resterende dambrug. Ved møllen ligger resterne af Tvis Kloster, der var et munkekloster op til reformationen. I møllen ses en udstilling om klosteret.

Vandløb i Danmark
Savstrup Å

Savstrup Å er et østligt tilløb til Storå ved Vandkraftsøens begyndelse øst for Holstebro. Savstrup Å blev voldsomt kanaliseret i 1960 og store arealer med jernholdige jorder blev afvandet. Det betød en voldsom okkerforurening af vandet og der var ikke fisk tilbage i åen. I 1980'erne forsøgte Holstebro Kommune at lave et okkerfældningsanlæg ved Hvidmosen, men efter et par år blev det opgivet. 10 år senere blev der iværksat en gennemgribende restaurering af åen, der på store stræk lagde åen tilbage i de gamle slyngninger og der blev bygget 5 store okkerfældningsanlæg. Det har bevirket at der er kommet liv i åen, men den øverste del af åen er stadigvæk okkerpåvirket. I 2008 har Holstebro Kommune udvidet okkerfældningsanlæggene ved Hvidmose og Abildholt Bæk / Hogager Bæk.

Vandløb i Danmark
Lægård Bæk

Lægård Bæk er et nordligt tilløb til Storå. Bækken begynder sit åbne løb ved Asmose der ligger omkring kommunegrænsen mellem Struer Kommune og Holstebro Kommune. Vandløbet løber gennem landbrugsland før det løber igennem Holstebro by. I byen løber bækken igennem den grønne park kaldet Holstebro Lystanlæg. I lystanlægget har Holstebro Kommune etableret en fisketrappe så ørreder kan komme op og ned ad vandløbet. Man kan af og til se småørreder i fisketrappens kamre.

Vandløb i Danmark
Frøjk Bæk

Frøjk Bæk er et nordligt tilløb til Storå. Bækken ligger i den vestlige del af Holstebro, men den udspringer i området omkring Måbjergværket og Nupark nord for byen. Den er dog rørlagt på det meste af sin øvre strækning og bliver først synlig syd for Birkelundsskolen, hvor 2 okkerfældningsanlæg renser vandet for okker. Nede mod Storå snor bækken sig lystigt gennem en ældre ellesump. Ved udløbet til Storå lå der siden 1895 et lille ørreddambrug, der sidenhen har givet navn til den selvejende institution Frøjk Fiskepark.

Vandløb i Danmark
Holstebro
Meredith Hunter

Meredith Hunter (24. oktober 1951 – 6. december 1969) var en tilskuer til koncerten Altamont Free Concert i 1969. Mens gruppen The Rolling Stones optrådte blev Meredith Hunter stukket ihjel af et medlem af Hells Angels, efter at han havde trukket en revolver. Hells Angels var hyret som vagtværn under koncerten. Hells Angels medlemmet blev efterfølgende tiltalt for drab, men blev frifundet for anklagerne, da det blev vurderet, at han handlede i selvforsvar.

Hændelsen skete under The Rolling Stones' sang: "Under My Thumb", men der gik rygter i gang at bandet optrådte med "Sympathy For The Devil", hvilket medvirkede til at bandet ikke spillede 'Sympathy' live i syv år.

Koncerten fra Altamont, og knivstikkeriet blev dokumenteret i filmen af Albert & David Maysle: "Gimme Shelter".

Meredith Hunter var på daværende tidspunkt, hvor han blev slået ihjel, kæreste med en hvid pige, Patty Bredehoft.

Noter 

Afroamerikanere
Ólafur Ragnar Grímsson

Ólafur Ragnar Grímsson (født 14. maj 1943 i Ísafjörður, Island) er en islandsk politiker, der var Islands præsident fra 1996 til 2016. Han var landets femte præsident og blev valgt første gang til embedet i 1996 og senere genvalgt i 2000, 2004, 2008 og 2012. Grímsson er i dag ikke tilknyttet noget politisk parti.

Grímsson er uddannet i økonomi og statskundskab fra University of Manchester i 1970. Han har været professor ved Háskóli Íslands. Han var medlem af Altinget, finansminister 1988-1991 og formand for det venstre-liberale parti Folkealliancen fra 1987 til 1995.

Grímsson er den første præsident, der har benyttet sig af artikel 26 i landets forfatning, der giver præsidenten mulighed for at nedlægge veto mod et lovforslag fra Altinget og dermed sende loven til folkeafstemning. Det skete 2. juni 2004. Loven handlede om landets massemedier. Præsidentens beslutning blev af såvel politikere som jurister betragtet som kontroversiel. Nogle opfattede det som et angreb på Altinget og den parlamentariske suverænitet, mens juraeksperterne diskuterede, hvorvidt artikel 26 overhovedet er gyldig. Lovforslaget kom imidlertid ikke til folkeafstemning, idet regeringen valgte at trække det tilbage.

Altingsmedlemmer
Storkors af Dannebrog
Præsidenter fra Island
Storkors af Sankt Olavs Orden
Riddere af Serafimerordenen
Latmirp

Et latmirp (primtal stavet baglæns) er et primtal, som bliver til et andet primtal, hvis rækkefølgen på cifrene bliver vendt om. Et palindromprimtal regnes ikke som et latmirp. Et latmirp kaldes også for et omvendt primtal. De første tal i rækken er 13, 17, 31, 37, 71, 73, 79, 97, 107, 113, 149, 157...

Det største fundne latmirp pr. december 2007 er 1010006+941992101×104999+1 og er fundet af Jens Kruse Andersen i oktober 2007.

Referencer 

Primtal
Spectator Records

Spectator Records blev dannet i Ålborg i 1969 af den tidligere DR-journalist Jørgen Bornefelt i samarbejde med jazzmusikeren Carsten Meinert, som var med i begyndelsen af selskabets korte levetid (og selv indspillede to lp'er dér).

Ud over egne indspilninger formidlede pladeselskabet også plader for andre selskaber. I alt blev det til mindst 23 LP-plader og 9 singler før pladeselskabet brændte ned den 6. august 1972.

Gasolin udsendte sin første (single)plade – Silky Sally på selskabet. Den blev en beskeden succes – kun i alt 155 solgte eksemplarer (Jørgen Bornefelt til Aalborg Stifttidende, september 1986). Silky Sally er i dag nærmest uopdrivelig og en af de mest eftertragtede Gasolin-plader.

Musikken på Spectator Records udgivelser spænder fra børnemusik og undervisningsplader over beatmusik og bluesrock til hippie free style og avantgarde jazz. De fleste Spectator Records-plader blev udgivet i små oplag (300-500).

Vinylkvaliteten var ikke altid den bedste, hvilket kan høres på mange af pladerne. Omslag og pladelabels var primitive og af billigste slags. Til gengæld kunne kreativiteten være stor. En lang række af pladerne er blevet kult blandt samlere.

Masterbånd og restoplag af plader m.v. gik til ved branden i 1972. Uofficielle genudgivelser af Spectator-plader er derfor ikke indspillet på grundlag af masterbåndene men på baggrund af originalpladerne. Også indspilninger der ikke nåede at blive presset i vinyl gik tabt i 1972. Det gælder f.eks. materiale til en lp fra den københavnske gruppe "Lines lyst", der således aldrig udkom på vinyl. Materialet med gruppen Cinderella udkom i 1990 på Spectacular Records/ Danish Music Archives (Cinderella, Danish Progressive Rock SL 1041-47). Bag Spectacular Records/ Danish Music Archives står Jens Krause-Jensen og Ole Nørgaard, som også har udgivet Blue Sun: "Blue Sun 73", Burnin Red Ivanhoe : Burnin Live ins No 2 samt Fleur De Lis DKCD 1003.

Se også 
 Spectator Records - op i røg - dansk dokumentarfilm

Eksterne henvisninger og kilde 
Uofficiel hjemmeside

Pladeselskaber fra Danmark
Anaconda

Anaconda er det engelske ord for kvælerslangen Anakonda.

Anoconda kan tillige henvise til:

 Anaconda (film) - En film fra 1997
 Anoconda (band) - Et dansk orkester fra 1970'erne
 Anaconda (sang af Nicki Minaj) - En sang af Nicki Minaj på albummet  The Pinkprint
 Anaconda - En poker-variant
 Anaconda-planen - en krigsplan under den amerikanske borgerkrig
 Lavochkin La-250 - Et jagerfly (prototype) fra sovjetunionen med tilkavnet 'Anakonda'
Virginia Madsen

Virginia Madsen (født 11. september 1961) er en amerikansk skuespillerinde, der især huskes for sin fremtrædende rolle som prinsesse Irulan i kultfilmen Dune. Hendes fædrene bedsteforældre emigrerede til USA fra Danmark tidligt i det 20. århundrede – hun er således, ligesom sin bror, skuespilleren Michael Madsen, af kvart dansk afstamning.

Hun er stadig aktiv som skuespiller; i løbet af sin karriere har hun medvirket i mere end 70 forskellige film og serier.

Udvalgt filmografi

Film 
 Skærmtrolden - electric dreams (1984) – Madeline Robistat
 Dune - ørkenplaneten (1984) – prinsesse Irulan
 Modern Girls (1986) – Kelly 
 Fire with Fire (1986) – Lisa Taylor
 Candyman (1992) – Helen Lyle
 Ghosts of Mississippi (1996) – Dixie DeLaughter
 The Haunting (1999) – Jane Vance
 Sideways (2004) – Maya Randall
 Firewall (2006) – Beth Stanfield
 A Prairie Home Companion (2006) – Farlig kvinde
 The Number 23 (2007) – Agatha Sparrow / Fabrizia
 Hjemsøgt - The Haunting in Connecticut (2009) – Sara Campbell 
 Red Riding Hood (2011) – Suzette

Tv-serier 
 Moonlighting (1989, 3 afsnit) – Annie Charnock
 Frasier (1998, 4 afsnit) – Cassandra Stone
 Justice League (2002, 2 afsnit) – Dr. Sarah Corwin, stemme
 American Dreams (2002–03, 7 afsnit) – Rebecca Sandstrom 
 Detektiv Monk (2009, 3 afsnit) – T.K. Jensen
 The Event (2011, 4 afsnit) – Catherine Lewis
 Witches of East End (2013–14, 8 afsnit) – Penelope Gardiner
 Designated Survivor (2016–17, 16 afsnit) – Kimble Hookstraten
 Swamp Thing (2019, 8 afsnit) – Maria Sunderland

Eksterne henvisninger 

 

Filmskuespillere fra USA
Dansk-amerikanere
Isocitronsyre

Isocitronsyre er den protonerede form af isocitrat, der er et substrat i citronsyrecyklussen. Isocitrat dannes fra citrat ved hjælp af enzymet aconitase og videreføres til α-ketoglutarat af enzymet isocitrat dehydrogenase.

Citronsyrecyklus
Carboxylsyrer
WinDiff

WinDiff er et grafisk værktøj til sammenligning af filer udgivet af Microsoft. Programmet distribueres både med visse versioner af Microsoft Visual Studio og som kildekode med Platform SDK'ets kodeeksempler. WinDiff kan ikke læse filer hvis navne består af tegn som ikke er 7-bit ASCII.

Se også 
 Sammenligning af værktøjer til sammenligning af filer
 WinMerge

Eksterne henvisninger 
Downloads:
 Keith Devens 
 Grig Software

Andre henvisninger:
 Officiel side til XP SP2 support værktøjer – indeholder WinDiff og andre værktøjer.
 Kildekode hos Grig Software
 RunWinDiff – en brugerflade til WinDiff som gør udvælgelse af filer lettere.
 WinDiff brugerinstruktioner 

Software fra Microsoft
Udviklingsværktøjer
Systemværktøjer til Windows
Tekst-relaterede programmer til Windows
5S

5S kan henvise til flere artikler.
5S (metode) – en metode til at holde orden især i virksomheder
5S ribosomalt RNA – en underenhed i ribosomer
Marie Schrøder

Marie Schrøder (18. marts 1882 – 27. august 1909) var en dansk esperantist, korrespondent, stenograf og journalist med pseudonymet Pen. 
Initivtageren til esperantokurset i august 1907 med op til 400 deltagere der førte frem til dannelsen af esperanto klubben KEK d. 2. januar 1908.
 
På Assistens Kirkegård i København er hendes gravsten med et portræt i relief.

Journalister fra Danmark
Palæstinensiske flygtninge

Palæstinensiske flygtninge er hovedsageligt arabere, som flygtede eller blev drevet på flugt i det britiske mandat-område under Den Arabisk-Israelske krig 1948. Betegnelsen opstod under den første Palæstinensiske Exodus (Arabisk: النكبة, Nakba, "Katastrofen"), begyndelsen til den Arabisk-Israelske konflikt . UNRWA, FN's Nødhjælps- og Arbejdsagentur for palæstinensiske Flygtninge i Mellemøsten, definerer palæstinensiske flygtninge som:
"Personer, hvis normale opholdssted var i Palæstina mellem juni 1946 og maj 1948, og som mistede deres hjem og mulighed for forsørgelse som følge af Den Arabisk-Israelske krig 1948."

Noter 
 

Flygtninge
Flygtninge
Israel
Daniel Kreutzfeldt

Daniel Adelhard Kreutzfeldt (født 19. november 1987 i Roskilde) er en tidligere dansk cykelrytter fra Greve, der kørte både baneløb og landevejsløb. De bedste af sine resultater har han dog opnået ved baneløb. I 2009 kørte han for det danske continentalhold Team Capinordic.

Ved norske Ringerike Grand Prix 2008, der foregik i Østlandet, blev han dels vinder af løbets hårdeste etaper og desuden vinder af ungdomskonkurrencen.

Med deltagelsen i Sommer-OL 2008 levede han op til sine egne mål ved at opnå en sjetteplads efter 160 runder på velodromen.
Inden løbet havde Kreutzfeldt sat sig mål om at slutte blandt de otte bedste ved sin første OL-deltagelse.
Han sad med i en femmandsgruppe, der tidligt i løbet hentede en runde på resten af feltet, og det bragte ham op i top tre efter den ottende sprint cirka halvvejs i løbet. Men herefter havde han ikke kræfter nok til følge med de hurtigste ryttere, og langsomt faldt Kreutzfeldt tilbage i tabellen.

Ved sit første professionelle seksdagesløb på hjemmebanen i Ballerup Super Arena i 2009, opnåede han sammen med sin makker Christian Grasmann en 7.-plads.

Under VM i banecykling 2009 i polske Pruszkow, gjorde han en flot åbning, da han på åbningsdagen vandt sølv i pointløbet.

Ydermere vandt han i 2009 guld i pointløb og scratch ved DM i Ballerup Super Arena.

Ultimo september 2010 meddelte Daniel Kreuzfeldt, at han ønskede at indstille sin karrieren for at vende tilbage til det traditionelle arbejdsmarked. Lysten til den daglige træning var væk.

Daniel Kreutzfeldt er en ældre bror til cykelrytteren Christian Kreutzfeldt.

Kilder

Eksterne henvisninger 
 Rytterprofil  hos Team Capinordic
 

Mandlige cykelryttere fra Danmark
Personer fra Roskilde
Regen (flod)

Regen (Tjekkisk: Řezná) er en flod i Bayern i Tyskland, og en af Donaus bifloder fra venstre. Den har sit udspring i Großer Regen (Store Regen) i Böhmerwald i Tjekkiet nær Železná Ruda. Floden krydser grænsen efter et par kilometer ved Bayerisch Eisenstein.

Ved Zwiesel møder Großer Regen floden Kleiner Regen (Lille Regen) og danner Schwarzer Regen (Sorte Regen). Schwarzer Regen løber gennem Regen og Viechtach, og møder Weißer Regen (Hvide Regen) i Kötzting. Herfra kaldes floden Regen.

Regendalen er den største dal i Bayerischer Wald, og mange bosætninger i bjergene ligger langs floden. Regen løber gennem byerne Cham og Regensburg. Ved Regensburg munder floden ud i Donau.

Den totale længde af floden , inklusive Großer Regen og Schwarzer Regen, er 169 km.

Floder i Bayern
Floder i Tjekkiet
Donaus bifloder
Antikkens Rom

Rom (latin: Roma) var en af de største og vigtigste byer i Antikken. Den var hovedstad for en række større og større statsdannelser: det romerske kongedømme, den romerske republik og til sidst det romerske kejserrige. Efterhånden kom den romerske stat og civilisation til at dominere hele Middelhavsområdet og store dele af Europa.

Ifølge den romerske mytologi blev Rom grundlagt den 21. april 753 f.Kr. af de halvguddommelige tvillingebrødre Romulus og Remus, som var efterkommere af den trojanske sagnhelt Æneas. Rom blev dog næppe bygget på én dag, men legenden har formentlig ret i, at byen opstod i løbet af det 8. århundrede f.Kr. på en vigtig handelsplads ved et af Tiberens vadesteder.

Rom var så vigtig en by, at indbyggerne i det romerske rige ofte blot omtalte den som urbs ("byen"), og deres tidsregning begyndte ab urbe condita ("fra byens grundlæggelse").

Rom
Rom
Rom
 
Civilisationer
Palæstinensiske eksodus 1948

Den palæstinensiske eksodus 1948 (arabisk: الهجرة الفلسطينية al-Hijra al-Filasteeniya) også kendt som Nakba, refererer til den flugt som palæstinensere foretog under den arabisk-israelske krig 1948.

FN's endelige vurdering af antallet af palæstinensiske flygtninge uden for Israel efter 1948-krigen var 711.000 i 1951. Omkring en fjerdedel af de cirka 160.000 arabiske palæstinensere, som blev tilbage i Israel, var interne flygtninge. I dag regner man med, at de palæstinensiske flygtninge og deres efterkommere tæller mere end 4 millioner.

Denne første eksodus og den nuværende situation for de palæstinensiske flygtninge er et betændt område af største vigtighed for alle parter i den arabisk-israelske konflikt.

Baggrund 

Historien om den palæstinensiske eksodus er tæt knyttet til krigen om Palæstina, som varede fra 1947 til 1949. Mange faktorer spillede en rolle for at det skete.

Se også 
 Det palæstinensiske folk
 Palæstinensiske flygtningelejre

Noter 
 

Israels historie
Eksodus 1948
Israel-Palæstina-konflikter